**Všeobecne záväzné nariadenie**

**Obce Vieska nad Žitavou**

**č. 3/2016**

**o používaní pyrotechnických výrobkov na území obce Vieska nad Žitavou**

Obecné zastupiteľstvo obce Vieska nad Žitavou v zmysle § 4 ods. 3 písm. n) a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov sa *u z n i e s l o*na vydaní tohto všeobecne záväzného nariadenia.

**Článok 1**

**Používanie pyrotechnických výrobkov**

1. Zakazuje sa používať pyrotechnické výrobky kategórie F2, F3, P1, T11 na celom území obce Vieska nad Žitavou v čase od 1. januára od 03,00 hodín do 31. decembra do 18,00 hodín kalendárneho roka.

**Článok 2**

**Priestupky a sankcie**

1. Porušenie a nedodržanie ustanovení tohto VZN sa môže posudzovať v zmysle § 48 zákona SNR č. 372/1990 Zb. o priestupkoch v znení neskorších predpisov ako priestupok, za ktorý môže obec uložiť pokutu do výšky 33 €.

**Článok 3**

**Záverečné ustanovenie**

1. Na tomto všeobecne záväznom nariadení sa uznieslo Obecné zastupiteľstvo obce Vieska nad Žitavou na svojom zasadnutí dňa 27.06.2016 uznesením č. 97/2016 a nadobúda účinnosť 15. dňom od vyvesenia na úradnej tabuli obce.

 Štefan Mladý

 starosta obce

Zverejnenie návrhu VZN:

Vyvesené: 19.5.2016

Zvesené: 10.6.2016

Schválené: 27.06.2016

Vyhlásené: 28.06.2016

Účinnosť: 13.07.2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 § 4 ods. 2 písm. a) bod 2. a 3., písm. c) bod 1. nariadenia vlády SR č. 70/2015 Z. z. o sprístupňovaní pyrotechnických výrobkov na trhu